**Ռազան Ղազզավի** (արաբ․՝ رزان غزاوي‎‎, 1980, Ֆլորիդա, ԱՄՆ), սիրիացի-ամերիկացի բլոգեր, քարոզարշավների մասնակից և ակտիվիստ։ Նա մեծապես ակտիվ գործունեություն է ծավալել Սիրիական ճգնաժամի ժամանակ, բարձրաձայնել է ակտիվիստների ձերբակալման ու Բաշշար ալ-Ասադի կառավարության կողմից իրականացվող մարդու իրավունքների խախտումների դեպքերը։ Նա *The Telegraph-ի* կողմից անվանվել է «երկաթե բլոգեր և առաջնորդող ակտիվիստ»։ Յիլլյան Յորքը (որին անվանում էին «Ինտերնետի հսկողության և գրաքննության առաջատար գիտնականներից մեկը») գրել է, որ Ղազզավին «իր հերոսներից մեկն է»։

Կրթություն և կարիերա
--------------------

2003 թվականին Ղազզավին Դամասկոսի համալսարանից ստացել է Անգլիական գրականության դիպլոմ։ 2011 թվականին Բալամանդի համալսարանից Պատմահամեմատական գրականության ոլորտում ստանում է մագիստրոսի աստիճան։ Նա իր կարիերան սկսել է Սիրիայի Արտաքին գործերի նախարարությունում որպես թարգմանիչ և լուրերի կազմարկիչ։ Նա աշխատել է Սիրիայի MTN հեռախոսակապի կենտրոնում, սակայն հրաժարական է տվել, քանի որ հայտնաբերել է, որ ընկերությունը կոռումպացված է։ Սրանից հետո նա դարձավ Արաբական աշխարհում ԶԼՄ-ների և Խոսքի ազատության Սիրիական կենտրոնի մեդիայի աշխատակից։

Ակտիվիզմ և ձերբակալություն
--------------------------

Նա Հորդանանում մամուլի ազատության վերաբերյալ կոնֆերանսին մասնակցելու ժամանակ Սիրիայի իշխանությունների կողմից 2011 թվականի նոյեմբերի 30-ին ձերբակալվել էր։ Հաջորդ շաբաթ նրան տեղափոխել են դատարան՝ մեղադրելով իշխանությունների կողմից աղանդավորական հակամարտություններ գործադրելու, կեղծ տեղեկությունների տարածման և ազգային հավասարակշռության թուլացման համար։ Ըստ իրավապաշտպանների՝ նա հաճախ մեղադրվել է Սիրիայի իշխանություններին մարտահրավեր նետող անձանց դեմ կոչեր անելու համար։

Նրա ձերբակալությունը հանգեցրել է օնլայն տիրույթում մեծ աղաղակների և միջազգային քարոզարշավի, որը կոչ էր անում Ռազանին անմիջապես ազատ արձակել։ Նրա ազատ արձակման համար Ֆեյսբուքում արշավ էր սկսվել և Amnesty International-ը նրան անվանել է «Խղճի կալանավոր»։ Մինչ նրա ձերբակալումը, նա իր բլոգում գրել էր․ «Դուք հասկանո՞ւմ եք, որ ես վախենում էի բողոքարկելուց, բայց այժմ ես չեմ վախենում»։ Գրել է․ «Եթե ինձ հետ ինչ-որ բան պատահի, ապա ես գիտեմ, որ ռեժիմը չի վախենում բանտարկյալներից, բայց այն վախենում է նրանց մոռանալ չկարողացողներից»։

2011 թվականի դեկտեմբերի 19-ին հայտարարվել է նրա ազատ արձակվելու որոշումը, և Սիրիայի Մեդիայի և Խոսքի ազատության կենտրոնը դա հաստատել է։ Այնուամենայնիվ, նա մինչև օրս առերեսվում է մեղադրանքների, որոնք իրենցից ենթադրում են 15 տարվա առավելագույն ազատազրկում։ Ղազզավին Սիրիայում այն փոքրաթիվ խիզախ բլոգերներից է, ովքեր գրում են իրենց իսկ անվան տակ, անգամ ձերբակալությունից հետո։

Ղազզավին կրկին ձերբակալվել է 2012 թվականի փետրվարի 16-ին՝ Դամասկոսում գտնվող Սիրիայի Մեդիայի և Խոսքի ազատության կենտրոն վրա հարձակման ժամանակ, որտեղ նա աշխատում է։ Ղազզավիի հետ միաժամանակ ձերբակալվեն են նաև իր 13 կոլեգաները, այդ թվում կենտրոնի նախագահը՝ Մազեն Դարվիշը, և նրա կինը՝ Յարա Բադերը։ Նա կրկին ազատ է արձակվել 2012 թվականի փետրվարի 18-ին՝ երկրից չբացակայելու պայմանով։ Ղազզավիին հրամայվել էր ամեն օր զեկուցել ոստիկանությանը՝ իր հարցաքննություններին ամեն անգամ ընթացք տալու համար։

Մրցանակներ
----------

Ռազան Ղազզավին 2012 թվականի հունիսի 8-ին Դուբլինի Front Line Defenders foundation-ից պարգևատրվել է որպես 2012 թվականի Ռիսկային պայմաններում Մարդու իրավունքների պաշտպանի մրցանակով։ Քանի որ նա չէր կարող բացակայել երկրից և գնալ Դուբլին՝ նրա գործընկեր Դլշադ Օթմանը, ով Սիրիայից փախչել է 2011 թվականի դեկտեմբերին, արժանացել է մրցանակը Ղազզավիի անունից։

Ծանոթագրություններ
------------------

1. 1 2  York, Jillian C (2011 թ․ դեկտեմբերի 5). «Why Syria's arrested blogger, Razan Ghazzawi, is one of my heroes». *The Guardian*. London. Վերցված է 2012 թ․ հունիսի 9-ին.
2. 1 2  Libre, Electron (2011 թ․ դեկտեմբերի 6). «Syrian blogger Razan Ghazzawi arrested». *France24*. Արխիվացված է օրիգինալից 2012 թ․ մայիսի 23-ին. Վերցված է 2012 թ․ հունիսի 9-ին.
3. 1 2  al Shaar, Omar (2011 թ․ դեկտեմբերի 19). «Syrian Authorities released Blogger Razan Ghazawi». *Day Press*. Արխիվացված է օրիգինալից 2018 թ․ հունիսի 12-ին. Վերցված է 2012 թ․ հունիսի 9-ին.
4. ↑  "Syria 'arrests iconic blogger Razan Ghazzawi and leading activists'". *The Telegraph*, 16 Feb 2012.
5. ↑  Razan Ghazzawi LinkedIn. Retrieved 12 May 2012.
6. ↑  «Detained Syrian American blogger faces criminal charges». *Los Angeles Times*. 2011 թ․ դեկտեմբերի 3. Վերցված է 2012 թ․ հունիսի 9-ին.
7. 1 2 3  Hisham Almiraat (18 February 2012) "Syria: Razan Ghazzawi arrested … again" Archived 2012-05-02 at the Wayback Machine.. *The Prince Arthur Herald*.
8. ↑  «Security Check Required».
9. ↑  «Syrian blogger arrested as crackdown continues». Amnesty International. 2011 թ․ դեկտեմբերի 6. Արխիվացված է օրիգինալից 2013 թ․ մարտի 10-ին. Վերցված է 2012 թ․ հունիսի 9-ին.
10. ↑  «"It's True, I was Made for You"». 2011 թ․ հոկտեմբերի 14.
11. ↑  «Straight from Twitter: Syrian Blogger Finally to be Set Free». *Albawaba*. 2011 թ․ դեկտեմբերի 19. Վերցված է 2012 թ․ հունիսի 9-ին.
12. ↑  «Syrian authorities release US-born blogger Razan Ghazzawi». *The Guardian*. London. Associated Press. 2012 թ․ դեկտեմբերի 19. Վերցված է 2012 թ․ հունիսի 9-ին.
13. ↑  "Syrian activist Razan Ghazzawi is freed by authorities for a second time". *Al Arabiya*, 20 February 2012.
14. ↑  «Syrian woman blogger gets human rights award». *Gulf News*. AFP. 2012 թ․ հունիսի 8. Վերցված է 2012 թ․ հունիսի 9-ին.
15. ↑  «Syrian blogger Razan Ghazzawi wins human rights award». *Herald Sun*. AFP. 2012 թ․ հունիսի 8. Վերցված է 2012 թ․ հունիսի 9-ին.
16. ↑  Fitzgerald, Mary (2012 թ․ հունիսի 9). «Blogger and symbol of Syria uprising wins Front Line human rights award». *Irish Times*. Վերցված է 2012 թ․ հունիսի 9-ին.

Արտաքին հղումներ
----------------

* Թվիթթեր